આ સ્ટેટ ઑફ ધી આર્ટ તથા ઇકો-ફ્રેન્ડ્લી સ્મશાન જેવી સગવડો ઊભી કરીને પરિવર્તન અપનાવવા માટે અન્ય પરંપરાગત સ્મશાનોના સંચાલકો આ પ્રોજેક્ટ હાથ ધરનારા સિનિયર સિટિઝનોનો સંપર્ક કરી રહ્યા છે. માર્ચ મહિનામાં આ પ્રોજેક્ટને મીડિયામાં પ્રસિદ્ધિ મળ્યા પછી ખાર અને સાંતાક્રુઝના લોકો ઉપરાંત અમેરિકા અને ન્યુ ઝીલૅન્ડથી પણ ડોનેશન્સ મળતાં ૧.૮૦ કરોડ રૂપિયા ભેગા થયા હતા અને બીજા એક કરોડ રૂપિયાનાં ડોનેશન્સનાં કમિટમેન્ટ્સ આપવામાં આવ્યાં છે.